**KRISTIANSAND PPL**

**Årsberetning for perioden 1.1.2018 til 31.12.2018**

**Verv i perioden:**

Leder: Jan Kruse

Kasserer: Sissel Mestad

Sekretær: Anne Marie Løvsland

Styremedlem: Salve Eieland

 « Kristen Ribe

Varamedlem: Arild Sørensen

 « Rune Strømsvåg

Revisor: Nandrup Abrahamsen

 « Per Chr. Tollefsen

Valgkomite: Berit S. Selmer

 « Jan Eikeland

 « Arne Hammen

**Annen representasjon**

Bjørn Egeli er sentral leder av Politiets pensjonistforbund.

Odd Kjell Abrahamsen er leder av hederstegnutvalget i Politiets pensjonistforbund.

Leder deltok på Politiets Pensjonistforbunds lederkonferanse i tiden 24.4. – 26.4.2018 på Gardermoen. Formålet med samlingen er i første rekke erfaringsoverføring mellom lagene/foreningene og noe faglig påfyll. En nyttig konferanse, ikke minst for en nyvalgt leder.

**Pensjonistnettverk**

Reidar Heivoll er leder av nettverket. I løpet av denne perioden har han knyttet til seg flere nettverksmedarbeidere.

Nettverket er frittstående, men er etablert og godkjent i samarbeid med styret. Nettverket skal hvert år utarbeide en årsrapport til styret. Nettverket er for øvrig godt i gang med sitt arbeid, se vedlagte årsrapport.

**Medlemmer**

Ved årsskiftet var vi 159 medlemmer. Det er en økning på 5.

**Styremøter**

Det er avholdt 4 styremøter i perioden. Styremøtene har i hovedsak vært brukt til å planlegge aktiviteter for våre medlemmer. Ikke minst forsøke å finne aktiviteter som engasjerer flere medlemmer enn i dag.

**Politipensjonisten.com**

Dette er vår egen hjemmeside som ajourføres jevnlig av Anne Marie. Her kommer det meste av vår informasjon til medlemmene. I tillegg blir det sendt ut påminnelser/informasjon på SMS direkte til alle medlemmene.

**Årlig møte med ledelsen i Politidistriktet**

I desember hadde vi vårt årlige møte med Politidistriktet. Her møtte Politimester Lindeberg og HR leder Odd Roar Svensson. Fra pensjonslagene møtte lederne fra Arendal, Vest-Agder og Kr.sand, samt de respektive lederne av pensjonistnettverket. Vi tror det er viktig å nyttig med en slik kontakt selv om vi sliter litt med å få politidistriktet til å følge opp forhold som blir drøftet på møtet.

**Nyttårsfest**

Festen ble arrangert på Strand Hotell, 26.01.2018. Det var i alt 34 påmeldte til denne festen. En vellykket kveld med god mat og drikke, quiz og mange gode historier.

Ny fest planlegges til 01.02.2019, denne gang i Kristiansand.

**Andre aktiviteter i perioden**

*Grillkveld i Romsviga*

Vår årlige grillkveld i Romsviga ble arrangert 12. juni. Her møtte det alt 26 personer. Vi fikk en flott kveld i et nydelig sommervær. Det eneste lille minuset var at vi måtte sløyfe grillingen p.g.a. brannfaren.

*Tur til Arendal brannstasjon og Arendal politistasjon*

Det møtte 14 medlemmer ved Travparken og kjørte videre til Arendal i privatbiler. Her fikk vi omvisning på den nye (ca. 2 år gamle) brannstasjonen og politistasjonen. Ikke minst fikk vi en fin omvisning og fyldig redegjørelse fra stasjonssjef Jan Sverre Krogstad.

*Sosial samling*

Også i 2018 ble gjennomført samlinger på Håndverkeren siste torsdagen i måneden fra kl. 1600. Her deltar fra 6-7 personer opp til 12-14 personer av gangen. Et trivelig og uformelt møtested der noen bestiller mat, mens andre nøyer seg med litt drikke.

**Planlagte aktiviteter i 2019**

Vi planlegger en overnattingstur i september til Rjukan. Her kommer det snart et nærmere program og innbydelse til turen.

Ellers planlegger vi å fortsette med en grillkveld i Romsviga i juni og fortsette med torsdagskveldene en gang i måneden på Håndverkeren.

Styret